ai4bharat/Pralekha huggingface dataset:
युवा कार्यक्रम एवं खेल मंत्रालय
श्री अनुराग ठाकुर ने पहली बार आयोजित किये जा रहे खेलो इंडिया महिला हॉकी लीग का उद्घाटन किया; जमीनी स्तर पर हॉकी को बड़ा प्रोत्साहन, विजेताओं को मिलेगा 30 लाख रुपये का नकद पुरस्कार
मुख्य बातें
- युवा कार्यक्रम और खेल राज्य मंत्री श्री निसिथ प्रामाणिक और भारतीय ओलंपिक संघ के अध्यक्ष श्री नरेन्द्र बत्रा भी कार्यक्रम में शामिल हुए।
- 15 से 21 दिसंबर, 2021 तक होने वाले टूर्नामेंट के पहले चरण में कुल 14 टीमें प्रतिस्पर्धा में भाग ले रही हैं।
केन्द्रीय युवा कार्यक्रम और खेल मंत्री श्री अनुराग सिंह ठाकुर नेपहली बार आयोजित किए जा रहे राष्ट्रीय स्तर की खेलो इंडिया महिला हॉकी लीग  का आज नई दिल्ली के मेजर ध्यानचंद नेशनल स्टेडियम में औपचारिक उद्घाटन किया। श्री ठाकुर के साथ युवा कार्यक्रम और खेल राज्य मंत्री श्री निसिथ प्रामाणिक और भारतीय ओलंपिक संघ के अध्यक्ष श्री नरेन्द्र बत्रा और अन्य गणमान्य व्यक्ति भी शामिल हुए। लीग में विजेताओं के लिए 30 लाख रुपये, एमवाईएएस से 15 लाख और हॉकी इंडिया की ओर से 15 लाख रुपये का नकद पुरस्कार है।
टूर्नामेंट के 15 से 21 दिसंबर तक होने वाले पहले चरण में कुल 14 टीमें भाग ले रही हैं। पहले चरण के दौरान 42 मैच खेले जाएंगे, जबकि दूसरे और तीसरे चरण के मुकाबले अगले साल की शुरुआत में खेले जाएंगे।
पहली बार राष्ट्रीय स्तर की खेलो इंडिया लीग के आयोजन के लिए भारतीय खेल प्राधिकरण और हॉकी इंडिया को संयुक्त रूप से बधाई देते हुए, श्री ठाकुर ने इन लीगों के महत्व की बात की और कहा, "हमारे सभी एथलीट साल भर बहुत कठिन प्रशिक्षण लेते हैं, लेकिन एथलीटों के लिए यह बहुत महत्वपूर्ण है कि वे प्रतिस्पर्धा का पर्याप्तअनुभव प्राप्त करें यदि उन्हें भविष्य में बड़ी प्रतियोगिताओं के लिए खुद को तैयार करना है। इसलिएपूरे वर्ष एथलीटों को प्रतिस्पर्धा का अनुभव देने के लिए इस तरह की लीग होनामहत्वपूर्ण है।" श्री ठाकुर ने कहा कि आगे चलकर अन्य खेल विधाओं के लिए भी लीग आयोजित की जाएंगी। उन्होंने यह भी उल्लेख किया कि 2015 के बाद ध्यानचंद स्टेडियम में आयोजित होने वाला यह पहला बड़ा कार्यक्रम है और इस प्रतिष्ठित स्थल पर खिलाड़ियों का स्वागत किया।
प्रधानमंत्री श्री नरेन्द्र मोदी के दृष्टिकोण को दोहराते हुए, श्री प्रामाणिक ने कहा, "श्री मोदी जी की दूरदर्शिता के नेतृत्व में, हम इस लीग के माध्यम से चीयर 4 इंडिया के अभियान को आगे बढ़ा रहे हैं। मेरा मानना है कि ऐसे कई युवा खिलाड़ी हैं जो हमेशा सुनिश्चित करें कि हम खेल के मैदान में अपना झंडा ऊंचा रखें।"
आईओए अध्यक्ष श्री बत्रा ने कहा कि हॉकी को भारत के हर हिस्से में ले जाने के मामले में लीग चमत्कार करेगी। श्री बत्रा ने कहा,"मेरा मानना है कि यह एक बड़ी पहल है। पिछले 5-6 वर्षों में एसएआईऔर युवा कार्यक्रम और खेल मंत्रालय का समर्थन बहुत बड़ा रहा है और इस सकारात्मक रवैये ने इस साल ओलंपिक में हॉकी के लिए बहुत अच्छा परिणाम प्राप्त करने में मदद की है।"
श्री अनुराग ठाकुर और अन्य गणमान्य व्यक्तियों ने लीग के शुभारंभ से पहले युवा खिलाड़ियों के साथ बातचीत की।
युवा कार्यक्रम एवं खेल मंत्रालय
केआईयूजी 2021 में स्वर्ण पदक के बाद, हरियाणा के पहलवान आशीष का लक्ष्य है, राष्ट्रमंडल खेल
कुरुक्षेत्र विश्वविद्यालय के आशीष ने 97 किग्रा फ्रीस्टाइल कुश्ती वर्ग में स्वर्ण पदक जीता
आशीष 10 साल के थे, जब उनके पिता ने कुश्ती के खेल से उनका परिचय कराया। उस समय आशीष को इस खेल के बारे में कोई जानकारी नहीं थी और उन्होंने इसे पहले कभी देखा भी नहीं था। लेकिन उनके पिता, जो हरियाणा में सोनीपत जिले के जोशी जाट गाँव में एक किसान थे, अपने गाँव में हर जगह कुश्ती देखते थे और उनका मानना था कि यह एक कठिन, व्यक्तिगत खेल है, जो उनके बेटे के जीवन में अनुशासन ला सकता है।
आशीष ने कहा, "चूंकि इस खेल में जीत या हार पूरी तरह से व्यक्ति पर ही निर्भर होता है, मेरे पिता का मानना था कि यह खेल वास्तव में मुझे जीवन के महत्वपूर्ण सबक देगा।"
शुरुआत में खेल के प्रति अनिच्छुक होने पर भी, आशीष को 2017 में कुश्ती में रूचि हो गयी, जब उन्होंने 97 किग्रा वर्ग में सब-जूनियर नेशनल में अपना पहला पदक हासिल किया। उन्होंने कहा, "धीरे-धीरे और लगातार, मैंने पदक जीतना शुरू किया और इसमें बेहतर होता गया। आंध्र प्रदेश में सब-जूनियर नेशनल जीतने के बाद मैंने इसका आनंद लेना शुरू कर दिया। मुझे अपनी कड़ी मेहनत पर गर्व महसूस हुआ और मैंने खेल का आनंद लेना शुरू कर दिया।"
आशीष ने अपने करियर में सफलता प्राप्त करना जारी रखा, क्योंकि उन्होंने उसी श्रेणी में जूनियर नेशनल में तीन और पदक जीते तथा 2021 में, नोएडा में सीनियर नेशनल में, उन्होंने 97 किग्रा भार वर्ग में कांस्य पदक प्राप्त किया।
इसके बाद आशीष ने अखिल भारतीय विश्वविद्यालय खेल में स्वर्ण पदक जीता। कर्नाटक के बेंगलुरु में खेलो इंडिया यूनिवर्सिटी गेम्स 2021 में रविवार को आशीष ने 97 किग्रा फ्रीस्टाइल कुश्ती के फाइनल में महर्षि दयानंद विश्वविद्यालय के अजय को तकनीकी श्रेष्ठता द्वारा हराकर एक और स्वर्ण पदक हासिल किया।
केआईयूजी 2021 में अपना स्वर्ण पदक प्राप्त करने के बाद उत्साहित आशीष ने कहा, "खेलो इंडिया यूनिवर्सिटी गेम्स में यह मेरा पहला स्वर्ण पदक है। अब मेरा ध्यान पूरी तरह से कॉमनवेल्थ गेम्स पर है। मैंने यहां प्रतिस्पर्धा के स्तर का आकलन करने और मल्टी-स्पोर्ट इवेंट की तैयारी के लिए हिस्सा लिया था। सीडब्ल्यूजी में चयनित होने के लिए प्रतिस्पर्धा होगी और मैं अब उसी का बेसब्री से इंतजार कर रहा हूं।“
यह पूछे जाने पर कि राष्ट्रमंडल खेलों के लिए उनका प्रशिक्षण कैसा चल रहा है, आशीष ने कहा कि उनका अधिक ध्यान किसी भी गंभीर चोट से बचने पर है क्योंकि वे वास्तव में एक पहलवान के करियर को पटरी से उतार सकते हैं।
उन्होंने कहा, "मैं अपने पिता के साथ प्रशिक्षण ले रहा हूं। प्रशिक्षण वास्तव में अच्छा चल रहा है। हम चोटों से बचने के लिए बहुत सावधानी बरत रहे हैं। मुझे कभी कोई बड़ी चोट नहीं लगी है और मैं इसे झेलना भी नहीं चाहता। "
प्रतियोगिता के स्तर और केआईयूजी 2021 के आयोजन की प्रशंसा करते हुए आशीष ने कहा: "खेलो इंडिया गेम्स अद्भुत थे। प्रतिस्पर्धा बहुत अच्छी थी। मेरा मुकाबला कठिन था और मैं अब आत्मविश्वास महसूस करता हूं।"
केआईयूजी 2021 में कई एथलीट पेरिस ओलंपिक 2024 के लिए संभावना देख रहे हैं, लेकिन कि आशीष का पूरा ध्यान आगामी कैलेंडर वर्ष पर और राष्ट्रमंडल खेलों तथा एशियाई खेलों 2022 के लिए क्वालीफाई करने पर है।
आशीष ने विदा लेते हुए कहा, "इस समय मेरा पूरा ध्यान आगामी राष्ट्रमंडल खेलों और एशियाई खेलों पर है। मैं इस समय बहुत आगे यानि पेरिस के लिए नहीं सोच रहा हूं, क्योंकि मैं इस साल दो प्रमुख अंतरराष्ट्रीय खेल आयोजनों में प्रदर्शन करने पर ध्यान केंद्रित कर रहा हूं।"
एमजी / एएम / जेके
(Visitor Counter : 234
पर्यटन मंत्रालय
पर्यटन मंत्रालय की वेबिनार श्रृंखला "देखो अपना देश" के तहत "अवध की सैर- लखनऊ का गौरव" विषय के माध्यम से पाक - कला पर्यटन की संभावनाओं को दर्शाया गया
अगला वेबिनार “एक्सप्लोरिंग पांडिचेरीज फ्रेंच क्वार्टर - फ्रेंच कनेक्शन” विषय पर 27 अप्रैल को आयोजित किया जायेगा
(केंद्रीय पर्यटन मंत्रालय के “देखो अपना देश” वेबिनार सीरीज़ में "अवध की सैर- लखनऊ का गौरव" एपिसोड के माध्यम से पाक - कला पर्यटन की संभावनाओं को प्रदर्शित किया गया। 25 अप्रैल, 2020 को आयोगित इस वेबिनार में लखनऊ की अद्भुत व विविध पाक विरासतों को प्रस्तुत किया गया और लखनऊ के इतिहास, वस्त्र और अन्य परंपराओं की कुछ कहानियों को पाक - कला से जोड़ा गया।
व्यंजन किसी गंतव्य का एक महत्वपूर्ण अनुभव होता है और आज ऐसे भी पर्यटक हैं, जो बस गंतव्य के अद्वितीय व्यंजनों का स्वाद लेने के लिए यात्रा कर रहे हैं। पर्यटक ऐसे स्थानों की भी यात्रा कर रहे हैं जो अपने व्यंजनों के स्वाद के लिए जाने जाते हैं। व्यंजनों का स्वाद गंतव्य के एक महत्वपूर्ण अनुभव के रूप में पर्यटकों के पास रहता है। भारत की पाक – कला परंपराएं प्राचीन काल से चली आ रही हैं और इस पर कई प्रकार के प्रभाव पड़े जिससे विभिन्न स्वादों को मिलाने और मिश्रित करने की कला परिपूर्ण हुई। दुनिया के लिए भारतीय व्यंजनों का अनूठा योगदान यह है कि कैसे हम मसाले के रूप में स्वाभाविक रूप से उपलब्ध सभी महत्वपूर्ण स्वादों को एक साथ लाते हैं और साथ ही साथ उनके विशिष्ट स्वाद को भी बनाए रखते हैं।
वेबिनार को पायनियर ऑफ़ हेरिटेज वॉक के प्रोफेसर व शोधकर्ता और वर्तमान में वेल्स यूनिवर्सिटी के प्रोफेसर श्री प्रतीक हीरा, भारतीय मास्टरशेफ 2010 की विजेता शेफ सुश्री पंकज भदौरिया और नवाब जाफर मीर अब्दुल्ला ने प्रस्तुत किया।
वेबिनार में लोकप्रिय साधारण नाश्ते के विकल्पों से लेकर दम तरीके से खाना पकाने, कबाब और कोरमा, बिरयानी और शीरमाल एवं स्ट्रीट फूड विकल्पों को दिखाया गया ।
मसालेदार आलू की सब्जी और दही व जलेबी के साथ खस्ता कचौरी, निहारी कुल्चा, टुंडे कबाब, गलोटी कबाब, काकोरी कबाब, प्रसिद्ध उलटे तवा का परांठा, चाट आइटम, सालन, माखन मलाई और लखनवी पान को प्रतिभागियों के सामने विस्तार से प्रस्तुत किया गया। लोकप्रिय बन कबाब और ला मार्टिनियर कॉलेज लखनऊ की कैंटीन में तैयार होने वाले क्रिसमस केक की भी चर्चा हुई।
पर्यटन मंत्रालय की वेबिनार सीरीज़ न केवल भारत बल्कि विदेशों में भी लोगों को आकर्षित कर रही है। लगभग 3000 प्रतिभागी वेबिनार में भाग ले रहे हैं।
ये एपिसोड अब https://www.youtube.com/channel/UCzIbBmMvtvH7d6Zo ZEHDA/featured पर और पर्यटन मंत्रालय, भारत सरकार के सभी सोशल मीडिया हैंडल पर उपलब्ध हैं।
वेबिनार का अगला एपिसोड सोमवार, 27 अप्रैल 2020 को सुबह 11.00 बजे के लिए निर्धारित किया गया है, जिसका शीर्षक है “एक्सप्लोरिंग पांडिचेरीज फ्रेंच क्वार्टर - फ्रेंच कनेक्शन”। प्रतिभागी वेबिनार में शामिल होने के लिए
https://bit.ly/WebwPondicherry पर पंजीकरण कर सकते हैं।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 446वां दिन
भारत का समग्र टीकाकरण कवरेज 185.18 करोड़ से अधिक हुआ
आज शाम 7 बजे तक 13 लाख से ज्यादा टीके की खुराक दी गई
12-14 आयु वर्ग के किशोरों को अब तक 2.03 करोड़ से अधिक खुराक दी गई
भारत का कोविड-19 टीकाकरण कवरेज आज 185.18 करोड़  से अधिक हो गया। आज शाम 7 बजे तक 13 लाख  से ज्यादा टीके की खुराक दी गई। अब तक 12-14 आयु वर्ग के किशोरों को कोविड-19 टीके की 2.03 करोड़  से अधिक पहली खुराक लगाई गई है। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.38 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10403948
|
|
दूसरी खुराक
|
|
10003324
|
|
प्रीकॉशन डोज
|
|
4506173
|
|
एफएलडब्ल्यू
|
|
पहली खुराक
|
|
18413665
|
|
दूसरी खुराक
|
|
17517199
|
|
प्रीकॉशन डोज
|
|
6958578
|
|
आयु वर्ग 12-14 वर्ष
|
|
पहली खुराक
|
|
20364082
|
|
आयु वर्ग 15-18 वर्ष
|
|
पहली खुराक
|
|
57486063
|
||
|
दूसरी खुराक
|
|
39021232
|
|
आयु वर्ग 18-44 वर्ष
|
|
पहली खुराक
|
|
554899836
|
|
दूसरी खुराक
|
|
468544414
|
|
आयु वर्ग 45-59 वर्ष
|
|
पहली खुराक
|
|
202797106
|
|
दूसरी खुराक
|
|
185920533
|
|
60 वर्ष से अधिक
|
|
पहली खुराक
|
|
126774604
|
|
दूसरी खुराक
|
|
115805891
|
|
प्रीकॉशन डोज
|
|
12431306
|
|
कुल दी गई पहली खुराक
|
|
991139304
|
|
कुल दी गई दूसरी खुराक
|
|
836812593
|
|
प्रीकॉशन डोज
|
|
23896057
|
|
कुल
|
|
1851847954
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 6 अप्रैल, 2022 
|
|
एचसीडब्ल्यू
|
|
पहली खुराक
|
|
38
|
|
दूसरी खुराक
|
|
465
|
|
प्रीकॉशन डोज
|
|
6923
|
|
एफएलडब्ल्यू
|
|
पहली खुराक
|
|
43
|
|
दूसरी खुराक
|
|
972
|
|
प्रीकॉशन डोज
|
|
11160
|
|
आयु वर्ग 12-14 वर्ष
|
|
पहली खुराक
|
|
492124
|
|
आयु वर्ग 15-18 वर्ष
|
|
पहली खुराक
|
|
41819
|
||
|
दूसरी खुराक
|
|
128608
|
|
आयु वर्ग 18-44 वर्ष
|
|
पहली खुराक
|
|
35751
|
|
दूसरी खुराक
|
|
363303
|
|
आयु वर्ग 45-59 वर्ष
|
|
पहली खुराक
|
|
5251
|
|
दूसरी खुराक
|
|
75420
|
|
60 वर्ष से अधिक
|
|
पहली खुराक
|
|
4194
|
|
दूसरी खुराक
|
|
48320
|
|
प्रीकॉशन डोज
|
|
100224
|
|
कुल दी गई पहली खुराक
|
|
579220
|
|
कुल दी गई दूसरी खुराक
|
|
617088
|
|
प्रीकॉशन डोज
|
|
118307
|
|
कुल
|
|
1314615
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
उप-राष्ट्रपति श्री एम. वेकैंया नायडु ने आम जनता, गैर-सरकारी संगठनों और उद्योग जगत से देश में कुपोषण को खत्म करने के प्रयासों में सरकार की मदद करने का आह्वान किया है।
आज बेंगलुरु में अदम्य चेतना संस्था में एक कार्यक्रम को संबोधित करते हुए उप-राष्ट्रपति ने कहा कि पिछले सात दशकों में विभिन्न क्षेत्रों में हुई प्रगति के बावजूद कुपोषण एक बड़ी चुनौती बना हुआ है। यह बहुत दुख की बात है कि देश में 35.7 प्रतिशत बच्चों का वजन सामान्य से कम है और 38.4 प्रतिशत का शारीरिक विकास पूरी तरह नहीं हो पाया है।
उप-राष्ट्रपति ने कहा कि विभिन्न अध्ययनों के माध्यम से यह पता चला है कि बच्चों में पोषण की स्थिति का सीधा प्रभाव शिक्षा के क्षेत्र में उनके प्रदर्शन पर पड़ता है। पोषणयुक्त भोजन न मिलने के कारण दिमाग का समुचित विकास नहीं हो पाता है, जिससे सीखने की क्षमता कमजोर पड़ जाती है। इसके अलावा शरीर की रोगों से लड़ने की क्षमता घट जाती है, जिससे संक्रमण का खतरा बढ़ जाता है।
श्री नायडु ने कहा कि कुपोषण गरीबी का एक कुचक्र बनाता है और आर्थिक प्रगति को प्रभावित करता है। उन्होंने जोर देकर कहा कि बच्चों और किशोरों के स्वस्थ मानसिक और शारीरिक विकास के लिए कुपोषण की समस्या से निपटने के तत्काल उपाय किए जाने चाहिए।
आराम पसंद जीवन शैली और खराब खान-पान की आदतों को गैर-संचारी रोगों के बढ़ते मामलों की मुख्य वजह बताते हुए श्री नायडु ने कहा कि इस बारे में युवाओं को जागरुक बनाने की आवश्यकता है। उन्हें खराब खान-पान की आदतों को छोड़ने तथा शारीरिक रूप से स्वस्थ रहने के तौर-तरीकों के बारे में बताया जाना चाहिए।
उप-राष्ट्रपति ने स्वर्गीय श्री अनंत कुमार और उनकी पत्नी श्रीमती तेजस्विनी अनंत कुमार द्वारा स्थापित अदम्य चेतना संस्था की ओर से करीब डेढ़ लाख बच्चों को रोजाना पोषणयुक्त आहार दिए जाने की सराहना की। ये भोजन अदम्य चेतना संस्था के बेंगलुरु, हुबली, कलबुर्गी और जोधपुर स्थित चार बड़े रसोई घरों में बनाया जाता है।
श्री नायडु ने मिल बांट कर रहने और एक-दूसरे की देखभाल करने की प्राचीन भारतीय परंपरा को संजोये रखने के लिए अदम्य चेतना संस्था की सराहना की। उन्होंने कहा कि सरकार द्वारा चलाया गया पोषण अभियान - राष्ट्रीय पोषण मिशन – देश भर में पोषणयुक्त आहार उपलब्ध कराने में बड़ी भूमिका निभा रहा है।
इससे पहले, उप-राष्ट्रपति अदम्य चेतना संस्था परिसर में भोजन तैयार करने की विभिन्न सुविधाओं को देखने गए। उन्होंने अन्नपूर्णा किचन में साफ-सफाई रखने तथा खाना पकाने के लिए जीवाश्म ईंधन का इस्तेमाल नहीं करने के लिए संस्था के प्रबंधन, कर्मचारियों और वालेंटियरों की तारीफ की।
श्री नायडु ने कहा कि संस्था अपनी ईंधन जरूरतों के लिए बायोमास और सौर ऊर्जा का इस्तेमाल कर रही है, जो दूसरों के लिए अनुकरणीय है। उप-राष्ट्रपति ने विभिन्न क्षेत्रों में नेतृत्व क्षमता वाले नेता तैयार करने में संस्था के कार्यों का स्वागत करते हुए कहा कि वह स्वास्थ्य सेवाओं और पर्यावरण अनुकूल जीवनशैली को बढ़ावा देने का काम करती रहेगी। ये वे क्षेत्र हैं, जिन पर श्री अनंत कुमार पूरी तरह यकीन रखते थे।
इस अवसर पर, श्री नायडु ने पूर्व केन्द्रीय मंत्री रहे स्वर्गीय श्री अनंत कुमार के साथ अपने घनिष्ट संबंधों को याद करते हुए कहा, “श्री अनंत कुमार के जाने से मैंने अपना एक प्रिय मित्र ही नहीं खोया है, बल्कि हमारे देश ने एक सच्चा नेता भी खो दिया है।”
कार्यक्रम में कर्नाटक के उपमुख्यमंत्री श्री सी.एन. अश्वथ नारायण, बेंगलुरु दक्षिण से सांसद श्री तेजस्वी सूर्या, अदम्य चेतना संस्था के प्रबंधन न्यासी तथा अध्यक्ष डॉ. तेजस्विनी अनंत कुमार और संस्था से जुड़े कई अन्य लोग उपस्थित थे।
शिक्षा मंत्रालय
जी-20 के चौथे शिक्षा कार्यकारी समूह की बैठक के अग्रगामी कार्यक्रम के रूप में पुणे में एक मूलभूत साक्षरता और अंक ज्ञान पर राष्ट्रीय सम्मेलन का आयोजन
मूलभूत साक्षरता और अंक ज्ञान पर राष्ट्रीय सम्मेलन के दूसरे दिन ‘एकीकृत मॉडल से शिक्षक क्षमता निर्माण और प्रशिक्षण’ पर विचार विमर्श हुए
निष्ठा में शिक्षकों की गुणवत्ता और छात्रों के शिक्षा परिणामों में सुधार पर जोर के साथ पूर्व- प्राथमिक, प्राथमिक और माध्यमिक स्तर के 35 लाख शिक्षकों को कवर किया गया
महाराष्ट्र, उत्तर प्रदेश, मध्य प्रदेश और छत्तीसगढ़ ने एफएलएन अभ्यासों का प्रभावशाली प्रदर्शन प्रस्तुत किया
मूलभूत साक्षरता और अंक ज्ञान पर दो दिवसीय राष्ट्रीय सम्मेलन आज पुणे में हुआ। सम्मेलन का आयोजन सभी राज्यों और केंद्र शासित प्रदेशों के प्रतिनिधियों और विभिन्न क्षेत्रों के विशेषज्ञों को ‘एकीकृत मॉडल से शिक्षकों के क्षमता निर्माण और प्रशिक्षण’ पर चर्चा करने के उद्देश्य से एक साथ लाने के लिए किया गया था।
इस कार्यक्रम की स्कूली शिक्षा विभाग में सचिव श्री संजय कुमार, सावित्री बाई फुले पुणे विश्वविद्यालय के वाइस चांसलर प्रो. सुरेश गोसावी और शिक्षा मंत्रालय एवं राज्य शिक्षा विभागों के कई वरिष्ठ अधिकारियों ने शोभा बढ़ाई।
इस अवसर पर श्रीमती लामचोंघोई स्वीटी चांगसान ने 2019 में शुरू हुए निष्ठा- नेशनल इनिशिएटिव फॉर स्कूल हेड्स एंड टीचर्स होलिस्टिक एडवांस्मेंट प्रोग्राम के बारे में बात की। इसका 2021-22 में आगे मूलभूत साक्षरता और अंक ज्ञान एवं माध्यमिक स्तर तक विस्तार कर दिया गया है, जिसके दायरे में शिक्षकों की गुणवत्ता में सुधार और छात्रों के सीखने के परिणामों पर ध्यान देने के साथ 35 लाख पूर्व-प्राथमिक, प्राथमिक और माध्यमिक स्तर के शिक्षक शामिल हैं।
उन्होंने शैक्षणिक दृष्टिकोण को मजबूत करने के लिए 20 अक्टूबर 2022 को जारी मूलभूत चरण के लिए राष्ट्रीय पाठ्यचर्या की रूपरेखा  का भी उल्लेख किया। इस रूपरेखा का उद्देश्य एक प्रणालीगत सामान्य आधार प्रदान करना और पूरे देश में मानकीकृत, ग्रेड-वार शिक्षा के लिए मार्ग प्रशस्त करना है।
उन्होंने मिश्रित शिक्षा के महत्व पर प्रकाश डाला, जो सीखने के अनुभव को बढ़ाने, प्रभावशीलता को अधिकतम करने और शिक्षा की पहुंच बढ़ाने के लिए पारंपरिक दृष्टिकोण और ऑनलाइन शिक्षा को जोड़ती है। उन्होंने कहा कि मिश्रित शिक्षा को टिकाऊ बनाने के लिए यह जरूरी है कि शिक्षक कौशल, ज्ञान और शैक्षणिक दृष्टिकोण से अच्छी तरह से युक्त हों ताकि वे नियमित रूप से होने वाले परिवर्तनों के अनुकूल हों और मिश्रित शिक्षण विधियों को प्रभावी ढंग से लागू करने में सक्षम हों।
प्रो. सुरेश गोसावी ने वर्तमान में आयोजित की जा रही एफएलएन प्रदर्शनी के महत्व पर प्रकाश डाला, जिसमें जी20 देश, भारतीय राज्य, कंपनियां, अंतर्राष्ट्रीय एजेंसियां, स्वायत्त संस्थाएं और नागरिक संगठन अपने काम को प्रदर्शित कर रहे हैं। उन्होंने इस बात पर जोर दिया कि एफएलएन लक्ष्यों को समय पर हासिल करने के लिए सभी हितधारकों द्वारा अपनाई जा रही कुछ सर्वोत्तम प्रथाओं का प्रदर्शन किया जा रहा है। उन्होंने कहा कि इस तरह के मंच हमारे सामूहिक विकास का अवसर प्रदान करते हैं।
इस अवसर पर, महाराष्ट्र, उत्तर प्रदेश, मध्य प्रदेश और छत्तीसगढ़ राज्यों ने संबंधित राज्यों की आधारभूत साक्षरता और अंक अभ्यासों का एक प्रभावशाली प्रदर्शन प्रस्तुत किया।
संयुक्त सचिव, स्कूली शिक्षा सुश्री अर्चना शर्मा अवस्थी ने धन्यवाद प्रस्ताव रखा और साथ ही, दिन के कार्यक्रमों के कामकाज में शामिल सभी सदस्यों के प्रति आभार प्रकट किया।
गृह मंत्रालय
स्वतंत्रता दिवस, 2021 के अवसर पर अग्निशमन सेवा, होमगार्ड  और नागरिक सुरक्षा  कर्मियों को राष्ट्रपति पदक से पुरस्कृत किया गया
प्रत्येक वर्ष गणतंत्र दिवस और स्वतंत्रता दिवस पर अग्निशमन सेवा, नागरिक सुरक्षा एवं होमगार्ड के कर्मियों को वीरता के लिए राष्ट्रपति पदक और विशिष्ट सेवाओं तथा वीरता पदक और सराहनीय सेवाओं के लिए राष्ट्रपति पदक प्रदान किए जाते हैं।
स्वतंत्रता दिवस 2021 के अवसर पर 86 कर्मियों को अग्निशमन सेवा पदक से सम्मानित किया गया है।
इनमें से 26 कर्मियों को उनके वीरता तथा बहादुरी के कार्यों के लिए अग्निशमन सेवा शौर्य पदक प्रदान किया गया है।
विशिष्ट सेवा के लिए राष्ट्रपति अग्निशमन सेवा पदक 10 कर्मियों को तथा सराहनीय सेवा के लिए अग्निशमन सेवा पदक 50 कर्मियों को उनके संबंधित विशिष्ट और सराहनीय सेवा रिकॉर्ड के लिए प्रदान किया जाता है।
इसके अतिरिक्त, 55 कर्मियों को स्वतंत्रता दिवस, 2021 के अवसर पर होमगार्ड और नागरिक सुरक्षा पदक से भी सम्मानित किया जा रहा है। इनमें से विशिष्ट सेवा के लिए राष्ट्रपति का होमगार्ड और नागरिक सुरक्षा पदक तथा होमगार्ड और सराहनीय सेवा के लिए नागरिक सुरक्षा पदक से क्रमशः 05 कार्मिक और 50 कार्मिक को सम्मानित किया गया है।
अग्निशमन सेवा पदक और होमगार्ड तथा नागरिक सुरक्षा पदक पुरस्कार विजेताओं की सूची अनुलग्नक में संलग्न है।
प्रधानमंत्री कार्यालय
प्रधानमंत्री ने ओडिशा के पूर्व मुख्यमंत्री श्री हेमानन्द बिस्वाल के निधन पर शोक व्यक्त किया
प्रधानमंत्री श्री नरेन्द्र मोदी ने ओडिशा के पूर्व मुख्यमंत्री श्री हेमानन्द बिस्वाल के निधन पर गहरा शोक व्यक्त किया है।
एक ट्वीट में प्रधानमंत्री ने कहा हैः
“ओडिशा के पूर्व मुख्यमंत्री श्री हेमानन्द बिस्वाल जी के निधन से दुखी हूं। वे कई वर्षों तक सार्वजनिक जीवन में सक्रिय रहे और लोगों के बीच रहकर उन्होंने बहुत काम किया। दुख की इस घड़ी में उनके परिजनों और समर्थकों के साथ मेरी संवेदनायें। ओम् शांति!”
प्रधानमंत्री कार्यालय
प्रधानमंत्री ने पश्चिम बंगाल के नादिया में हुई सड़क दुर्घटना में लोगों की मौत पर शोक व्यक्त किया
प्रधानमंत्री श्री नरेन्द्र मोदी ने पश्चिम बंगाल के नादिया में हुई सड़क दुर्घटना में लोगों की मौत पर दुख व्यक्त किया है।
एक ट्वीट में, प्रधानमंत्री ने कहा :
"पश्चिम बंगाल के नादिया में हुई सड़क दुर्घटना में लोगों की मौत से बेहद दुखी हूं। मेरी संवेदनाएं शोक संतप्त परिवारों के साथ हैं। घायल लोगों को जल्द से जल्द स्वस्थ होने की कामना करता हूं।"
रक्षा मंत्रालय
अर्जेंटीना गणराज्य के रक्षा मंत्री नई दिल्ली पहुंचे; द्विपक्षीय रक्षा संबंधों को मजबूत करने के लिए रक्षा मंत्री श्री राजनाथ सिंह के साथ बातचीत करेंगे
अर्जेंटीना गणराज्य के रक्षा मंत्री श्री जॉर्ज एनरिक तायाना 17 जुलाई, 2023 को भारत की चार दिवसीय यात्रा पर नई दिल्ली पहुंचे। अपने प्रवास के दौरान, श्री जॉर्ज तायाना दोनों देशों के बीच रक्षा सहयोग को और मजबूत करने के लिए 18 जुलाई, 2023 को रक्षा मंत्री श्री राजनाथ सिंह के साथ द्विपक्षीय वार्ता करेंगे। गणमान्य अतिथि नई दिल्ली में राष्ट्रीय समर स्मारक पर पुष्पांजलि अर्पित कर शहीद नायकों को श्रद्धांजलि भी अर्पित करेंगे।
इस यात्रा के दौरान अर्जेंटीना के रक्षा मंत्री का बेंगलुरु दौरा भी प्रस्तावित है।
उपभोक्ता कार्य, खाद्य एवं सार्वजनिक वितरण मंत्रालय
वित्त वर्ष 2023-24 में भारतीय खाद्य निगम  के लिए 1.45 लाख करोड़ रुपए का परिव्यय खरीद/पीडीएस प्रचालनों के प्रबंधन की लागत चुकाने के लिए अल्पकालिक कार्यशील पूंजी की आवश्यकता के एक संकेतात्मक आकलन का प्रतिनिधित्व करता है
वित्त वर्ष 2023-24 के बजट अनुमान  में भारतीय खाद्य निगम  के लिए आंतरिक एवं अतिरिक्त बजटीय संसाधन  के रूप में प्रदर्शित 1.45 लाख करोड़ रुपए के परिव्यय का उद्देश्य खरीद/पीडीएस प्रचालनों के प्रबंधन की लागत चुकाने के लिए अल्पकालिक कार्यशील पूंजी की आवश्यकता के एक संकेतात्मक आकलन का प्रतिनिधित्व करना है।
सार्वजनिक वितरण प्रणाली  आउटलेट के माध्यम से वितरण के लिए अनिवार्य वस्तुएं उपलब्ध कराने के बाद केंद्रीय बजट से प्रतिपूर्ति के आधार पर एफसीआई को खाद्य सब्सिडी  जारी की जाती है। इसकी प्राप्ति तक, एफसीआई अपनी कार्यशील पूंजी आवश्यकताओं या खरीद प्रचालन, स्थापना, माल ढुलाई, भंडारण माल ढुलाई शुल्क आदि से उत्पन्न होने वाली लागत का प्रबंधन बैंकों के कंसोर्टियम से नकद ऋण, अल्पावधि ऋण , अर्थोपाय अग्रिम आदि से करता है। केंद्रीय बजट से एफसीआई को जारी खाद्य सब्सिडी में कार्यशील पूंजी आवश्यकताओं से लागत शामिल है।
बजटीय पारदर्शिता और सक्रिय प्रकटीकरण के लिए सरकार की प्रतिबद्धता के हिस्से के रूप में, वित्त वर्ष 2023-24 के बजट दस्तावेज़ अगले वित्तीय वर्ष के दौरान एफसीआई के लिए एक संकेतात्मक कार्यशील पूंजी आवश्यकताओं का प्रकटीकरण करते हैं। संकेतात्मक अनुमान के मुकाबले वास्तविक उपयोग आवश्यकता आधारित और चरणबद्ध तरीके से होने की उम्मीद है। यह एफसीआई को उपलब्ध कराई गई एक निरंतर व्यवस्था रही है। उदाहरण के लिए, चालू वित्त वर्ष 2022-23 में संकेतात्मक आईईबीआर परिव्यय बजट अनुमानों में 89,425 करोड़ रुपए था, जिसे घटी हुई इन्वेंट्री की कम वहन लागत के कारण संशोधित अनुमानों में घटाकर 56,935 करोड़ रुपए कर दिया गया है।
वित्त वर्ष 2023-24 के लिए उच्चतर अनुमान वर्ष में अनिवार्य वस्तुओं की बढ़ती सूची के कारण आकस्मिक व्यय सहित खरीद के उच्च स्तर की एफसीआई की प्रत्याशा को दर्शाता है। सरकार यह भी दोहराती है कि वित्त वर्ष 2023-24 के बजट में खाद्य सब्सिडी का प्रावधान लाभार्थियों के बीच वितरण के लिए अनिवार्य वस्तुओं की अनुमानित पीडीएस आवश्यकता से संबंधित सभी अनुमानित लागतों को कवर करने के लिए पर्याप्त है।
इस्पात मंत्रालय
आरआईएनएल एक बार फिर गौरवान्वित-इस्पात राजभाषा सम्मान-पहला पुरस्कार जीता
आरआईएनएल ने वर्ष 2021-22 के लिए इस्पात मंत्रालय के इस्पात राजभाषा सम्मान प्रथम पुरस्कार जीता। आरआईएनएल के अध्यक्ष और प्रबंध निदेशक श्री अतुल भट्ट ने सोमवार को श्रीनगर में आयोजित हिंदी सलाहकार समिति की बैठक में इस्पात और ग्रामीण विकास राज्य मंत्री श्री फगन सिंह कुलस्ते से यह प्रतिष्ठित पुरस्कार ग्रहण किया। इस अवसर पर इस्पात सचिव श्री नागेंद्र नाथ सिन्हा राजभाषा विभाग की सचिव श्रीमती अंशुलि आर्य और इस्पात मंत्रालय की अपर सचिव श्रीमती रुचिका चौधरी गोविल भी उपस्थित थीं।
श्री कुलस्ते ने हिंदी पत्रिका राष्ट्रीय इस्पात सुंगध के मार्च अंक का विमोचन भी किया। श्री लल्लन कुमार महाप्रबंधक  तथा प्रशासनिक प्रभारी, आरआईएनएल-विशाखापत्तनम इस्पात संयंत्र को संगठन में हिंदी के प्रभावी क्रियान्वयन सुनिश्चित करने में उनके विशेष प्रयासों के लिए प्रथम पुरस्कार से सम्मानित किया गया। हिंदी सलाहकार समिति के सदस्यों ने ई-टूल्स, ई-ऑफिस, प्रशिक्षण, प्रकाशन आदि के उपयोग के लिए आरआईएनएल की विभिन्न गतिविधियों की सराहना की।